כ"א בכסלו תשפ"ד

04.12.2023

לכבוד

עו"ד אלעד מן, עמותת הצלחה – לקידום חברה הוגנת.

באמצעות דוא"ל: foi@htl.org.il

שלום רב,

הנדון: **מענה לבקשה להעברת מידע בנושא טיסות השר רון דרמר**

סימוכין: בקשתך מיום 18.7.2023

1. במענה לבקשתך מיום 18.7.2023 לקבלת המידע בעניין פירוט נסיעות השר לחו"ל בין התאריכים 1.1.23-30.6.23 לפי חוק חופש המידע התשנ"ט-1998 (להלן – **החוק**) – מצ"ב המידע המבוקש על ידך.
2. אציין כי בחלק מהמסמכים הושחרו פרטי מידע מטעמי ביטחון המדינה לפי סעיף 9(א)(1) לחוק, וכן מטעמי פרטיות לפי סעיף 9(א)(3) לחוק, ובהתאם לנהלים המקובלים לפרסום לוחות זמנים ויומנים של משרד המשפטים.
3. לפנים משורת הדין, ואף שלא מדובר במידע אשר היה קיים אצל הרשות טרם הבקשה, הוכנו לבקשתך שני מסמכים: המסמך הראשון (**"פירוטי לוז טיסות"**) - מפרט את לוחות הזמנים של השר במהלך הנסיעות כפי שבידנו. המסמך השני (**"טבלה כללית-חופש המידע"**) - טבלה אשר מפרטת את יעד הטיסה, מטרת הנסיעה, תאריכי הנסיעה, נלווים לשר, עלות החדרים, עלות הטיסה, הוצאות נוספות, אש"ל והוצאות נלוות, והגורם המממן, כמבוקש.
4. תשומת לבך שלגבי החלקים בבקשתך העוסקים בפירוט מקום הלינה של השר במהלך הביקורים – מדובר בפרטי מידע אשר יש בגילויו חשש לפגיעה בביטחון המדינה, ועל כן אין למוסרו בהתאם לסעיף 9(א)(1) לחוק.
5. מביאה לידיעתך שמסמך נוסף שעניינו החזרי אש"ל של עובד לשכת השר שהתלווה אליו לנסיעה נמצא בידינו, אך לא נמסר מטעמי פרטיות בהתאם לסעיף 9(א)(3) לחוק.
6. בהתאם לסעיף 7(ו) לחוק, הרינו להודיעך על זכותך לעתור כנגד מענה זה לפי הוראות חוק בתי משפט לעניינים מנהליים, התש"ס-2000.

בברכה,

ליאל חמו   
הממונה על העמדת מידע לציבור  
המשרד לעניינים אסטרטגיים